NEUVOSTON ASETUS (ETY) N:o 1014/68,

annettu 20 päivänä heinäkuuta 1968,

rasvattoman maitojauheen julkista varastointia koskevista yleisistä säännöistä

EUROOPAN YHTEISÖJEN NEUVOSTO, joka

ottaa huomioon Euroopan talousyhteisön perustamissopimuksen,

ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1) ja erityisesti sen 7 artiklan 4 kohdan,

ottaa huomioon komission ehdotuksen,

sekä katsoo, että

asetuksen (ETY) N:o 804/68 7 artiklassa säädetään, että interventioelimet ostavat interventiohintaan ensiluokkaisen rasvattoman maitojauheen määritettävillä edellytyksillä,

ensiluokkaisesta rasvattomasta maitojauheesta sumutuskuivattu rasvaton maitojauhe soveltuu paremmin varastoitavaksi kuin valssikuivattu rasvaton maitojauhe; tästä syystä interventio olisi periaatteessa rajoitettava sumutuskuivattuun rasvattomaan maitojauheeseen; ottaen huomioon tiettyjen jäsenvaltioiden tuotantokyky on suotavaa toteuttaa interventiota mukautumisaikana myös valssikuivatun rasvattoman maitojauheen osalta; mukautumista voidaan edistää alentamalla progressiivisesti tällaisen maitojauheen ostohintaa sumutuskuivatun maitojauheen ostohintaan verrattuna; tällainen alennus voidaan toteuttaa kiinteänä näiden kahden maitojauhelaadun markkinahintojen välisenä erotuksena,

interventiotoimenpiteiden on sallittava mahdollisimman järkevä varastointi; tätä varten olisi määritettävä tarjotulle tuotteelle täytettävät vaatimukset, jotta tuotetta voitaisiin säilyttää tyydyttävissä oloissa,

interventioelimen tehtävänä on valvoa, että varastointitoiminnat mahdollistavat rasvattoman maitojauheen moitteettoman säilymisen; tätä varten on suotavaa määrittää edellytykset, joiden mukaisesti nimetään rasvattoman maitojauheen varastot, mainitun intervention tarkoituksena on ylläpitää maidon tuottajahintaa; rasvatonta maitojauhetta olisi periaatteessa ostettava koko maidon markkinointivuoden ajan; on kuitenkin suotavaa säätää mahdollisuudesta keskeyttää ostot, jos tilanteen kehitys sen sallii,

tekniseltä kannalta interventiohinnan soveltaminen vapaasti varastosta -vaiheessa yksinkertaistaa julkisten toimielinten interventiotoimenpiteiden toteuttamista; jos varaston ja rasvattoman maitojauheen lähetyspaikan välinen etäisyys ylittää tietyt rajat, interventioelimen olisi vastattava ylimääräisistä kuljetuskustannuksista,

jälleenmarkkinoinnin on tapahduttava siten, ettei markkinoiden tasapaino häiriinny ja sallittava erityisesti se, että kausivaihtelujen tasaamista jatketaan vapaaehtoisella varastoinnilla; hintojen kausivaihtelu on omiaan herättämään rasvattoman maitojauheen tuottajien ja käyttäjien mielenkiinnon tätä varastointitapaa kohtaan; mainittu hintakehitys olisi otettava huomioon maidon markkinointivuoden aikana vahvistettaessa interventioelinten hallussaan pitämän tuotteen myyntihintaa,

olisi säädettävä mahdollisuudesta ottaa huomioon erityisiä edellytyksiä, joita saattaa ilmaantua silloin, kun tuote on tarkoitettu vientiin, ja

interventioelinten hallussaan pitämän rasvattoman maitojauheen myyntiedellytysten on asetuksen (ETY) N:o 804/68 7 artiklan 2 kohdan säännösten mukaisesti varmistettava ostajille yhtäläiset mahdollisuudet saada tuotteita sekä yhdenvertainen kohtelu; tarjouskilpailu antaa yleensä mahdollisuuden saavuttaa mainitun päämäärän; jos on tarpeen käyttää jotakin muuta myyntitapaa, sen on annettava vastaavat takeet,

ON ANTANUT TÄMÄN ASETUKSEN:

1 artikla

Interventioelimet ostavat ainoastaan ensiluokkaisen sumutuskuivatun rasvattoman maitojauheen ja markkinointivuosien 1968/1969 ja 1969/1970 aikana valssikuivatun rasvattoman maitojauheen, joka

a) täyttää säilytystä koskevat määritettävät vaatimukset,

b) täyttää vähimmäismäärää, pakkausta ja pakkausmerkintöjä koskevat määritettävät edellytykset.

2. Interventioelimet ostavat niille tarjotun 1 kohdassa tarkoitetun rasvattoman maitojauheen koko maidon markkinointivuoden ajan.

Markkinatilanteen salliessa neuvosto vahvistaa komission ehdotuksesta perustamissopimuksen 43 artiklan 2 kohdassa määrättyä äänestysmenettelyä noudattaen ostojen keskeyttämistä ja uudelleen aloittamista koskevat edellytykset.

2 artikla

Interventioelin ostaa valssikuivatun rasvattoman maitojauheen samaan hintaan kuin se ostaa sumutuskuivatun rasvattoman maitojauheen, ja josta vähennetään 100 kilogrammalta

a) 3,50 laskentayksikköä maidon markkinointivuonna 1968/1969

b) 4,50 laskentayksikköä maidon markkinointivuonna 1969/1970

3 artikla

1. Rasvaton maitojauhe toimitetaan 4 artiklassa tarkoitetussa luettelossa mainittuun interventioelimen nimittämään varastoon.

Interventioelin valitsee rasvattoman maitojauheen säilytyspaikkaa lähinnä olevan käytettävissä olevan varaston. Määritettävissä erityistapauksissa voidaan kuitenkin valita jokin muu varasto.

2. Interventiohintaa sovelletaan rasvattomaan maitojauheeseen, joka on toimitettu rasvattoman maitojauheen säilytyspaikasta enimmäisetäisyyden päässä sijaitsevaan varastoon.

3. Jos varasto, jonne rasvaton maitojauhe toimitetaan, sijaitsee 2 kohdassa tarkoitettua etäisyyttä kauempana, interventioelin vastaa kiinteästi määritettävistä kuljetuskustannuksista.

4 artikla

Ottaen huomioon jäsenvaltioiden antamat tiedot luettelo varastoista laaditaan ennen maidon markkinointivuoden alkua; luetteloa voidaan muuttaa markkinointivuoden aikana. Luettelossa saa olla ainoastaan määritettävät edellytykset täyttäviä varastoja.

5 artikla

1. Interventioelinten hallussaan pitämä rasvaton maitojauhe myydään sen jälkeen, kun päivä, jona rasvaton maitojauhe jälleenmarkkinoidaan, kyseessä olevat määrät, myyntiedellytykset ja myyntihinnat on määritetty.

2. Ensiluokkaisen rasvattoman maitojauheen myyntihinta ei voi olla määritettävää vähimmäishintaa alhaisempi. Mainittu vähimmäishinta on määritettävän summan verran korkeampi; summa määritetään ottaen huomioon varastointikustannukset siten, että mahdollisuudet vapaaehtoiseen varastointiin säilytetään.

6 artikla

1. Kun interventioelimen hallussaan pitämä rasvaton maitojauhe pannaan myyntiin vientitarkoituksessa, voidaan säätää erityisiä edellytyksiä sen varmistamiseksi, ettei tuotteen käyttötarkoituksesta poiketa ja tällaista myyntiä koskevien vaatimusten huomioon ottamiseksi.

2. Kun rasvaton maitojauhe pannaan myyntiin vientitarkoituksessa, voidaan vaatia vakuus, joka varmistaa sitoumusten toteuttamisen ja joka säilyy kokonaan tai osittain, jos sitoumuksia ei toteuteta tai jos ne toteutetaan ainoastaan osittain.

7 artikla

1. Ostajien mahdollisuus saada interventioelimen myymää rasvatonta maitojauhetta varmistetaan joko tarjouskilpailuna toteutettavana myyntinä tai myymällä suoraan kaikille asianosaisille määritettyyn hintaan tai jollakin toisella menetelmällä, joka antaa vastaavat takeet.

2. Tarjouskilpailua varten esitetyt tarjoukset otetaan huomioon ainoastaan vakuuden antamista vastaan.

Vakuus säilyy joko kokonaan tai osittain, jos sitoumuksia ei toteuteta tai jos ne toteutetaan ainoastaan osittain.

8 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.

Sitä sovelletaan 29 päivästä heinäkuuta 1968.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 20 päivänä heinäkuuta 1968.

Neuvoston puolesta

Puheenjohtaja

G. MEDICI

(1) EYVL N:o L 148, 28.6.1968, s. 13